**ATVEŽAMŲ NUOTEKŲ tvarkymo**

**SUTARTIS NR.**

20.... m. ………………………….. d.

Tauragė

UAB „Tauragės vandenys“ (toliau – **Nuotekų tvarkytojas**), veiklą vykdanti pagal Valstybinės kainų ir energetikos kontrolės komisijos 2015m. gegužės 28 d. išduotą geriamojo vandens tiekimo ir nuotekų tvarkymo veiklos licenciją Nr. L7-GVTNT-18, atstovaujama direktoriaus Tado Paupario, veikiančio (-os) pagal bendrovės įstatus, ir nuotekų transportavimo paslaugas teikiantis asmuo ............................................................................................... (toliau – **Abonentas**), 20.... m. ………………………….. d. įregistruota į Atliekų tvarkytojų valstybės registrą, atstovaujama ............................................................................................................................, veikiančio (-os) pagal .......................................... ................. ................. ................................................., (**Nuotekų tvarkytojas** ir **Abonentas** toliau bendrai vadinami Šalimis) sudarėme šią sutartį (toliau – **Sutartis**):

I. SUTARTIES DALYKAS

1. Sutartis reglamentuoja **Nuotekų tvarkytojo** ir **Abonento** santykius, atsirandančius priimant ir tvarkant **Abonento** atvežamas individualiąsias nuotekas (toliau – **nuotekos**) išleidimui į **Nuotekų tvarkytojo** valdomą nuotekų tvarkymo infrastruktūrą ir atsiskaitant už nuotekų tvarkymą.
2. **Abonento** išleidžiamos nuotekos negali viršyti nuotekų užterštumo, kuris negali būti viršytas dėl nuotekų tvarkymo infrastruktūros galimybių. **Abonento** išleidžiamų nuotekų užterštumas nustatomas (*tinkamą pažymėti* *x*):
	1. preziumuojant, kad **Abonento** išleidžiamos nuotekos atitinka leidžiamą išleidžiamų nuotekų užterštumą;
	2. pagal faktinį nuotekų užterštumą, kiekvieno nuotekų išpylimo metu imant atvežtų nuotekų mėginius, kurių paėmimą ir ištyrimą **Nuotekų tvarkytojui** apmoka **Abonentas**.
3. **Abonentui** leidžiamas išleidžiamų nuotekų užterštumas (netaikomas atsiskaitant pagal faktinį nuotekų užterštumą) ir nuotekų užterštumas, kuris negali būti viršytas dėl nuotekų tvarkymo infrastruktūros galimybių, nustatomas pagal toliau lentelėje nurodomas nuotekų užterštumo koncentracijas:

|  |  |  |
| --- | --- | --- |
| **Teršiančių medžiagų** **pavadinimas** | **Mato vnt.** | **Koncentracijos:** |
| **bazinio nuotekų, užterštumo[[1]](#footnote-1)** | **leidžiamo išleidžiamų nuotekų užterštumo**(nepildoma Sutarties 2.2 punkto atveju) | **nuotekų užterštumo, kuris negali būti viršytas dėl nuotekų tvarkymo infrastruktūros galimybių[[2]](#footnote-2)** |
| Biocheminis deguonies suvartojimas (BDS7) | mgO2/l | 350 |  | 800 |
| Bendras azotas (Nb) | mg/l | 50 |  | 100 |
| Bendras fosforas (Pb) | mg/l | 10 |  | 20 |
| Skendinčios medžiagos (SM) | mg/l | 350 |  | 1000 |
| Naftos produktai | mg/l | nenustatyta |  | 25 |
| Riebalai | mg/l | nenustatyta |  | 100 |
| Detergentai | mg/l | nenustatyta |  | 15 |
| Ph  | - | nenustatyta |  | nuo 6.5 iki 8.5 |
| Temperatūra | 0C | nenustatyta |  | Iki 30 |
| ChDS/BDS7 santykis |  | nenustatyta |  | ≤ 3 |

1. Kai **Abonento** išleidžiamų nuotekų užterštumas nustatomas preziumuojant, kad **Abonento** išleidžiamos nuotekos atitinka leidžiamą išleidžiamų nuotekų užterštumą, **Nuotekų tvarkytojui** dviejų mėnesių laikotarpiu tris ar daugiau kartų nustačius, kad **Abonento** išleidžiamos nuotekos viršijo leidžiamą išleidžiamų nuotekų užterštumą, **Abonentui** leidžiamo išleidžiamų nuotekų užterštumo koncentracijos, nurodytos Sutarties 3 punkte, yra pakeičiamos taip: teršiančios medžiagos, kurios koncentracijos buvo viršytos, leidžiamas išleidžiamų nuotekų užterštumas yra lygus nuotekų mėginių tyrimų, kuriais nustatytas viršijimas, rezultatų vidurkiui, tačiau ne daugiau kaip nuotekų užterštumas, kuris negali būti viršytas dėl nuotekų tvarkymo infrastruktūros galimybių. Leidžiamo išleidžiamų nuotekų užterštumo koncentracijos laikomos pakeistos šiame punkte nurodytu būdu ir pradedamos taikyti nuo **Nuotekų tvarkytojo** raštiško pranešimo apie **Abonentui** nustatytas leidžiamo išleidžiamų nuotekų užterštumo koncentracijas gavimo dienos. Šis raštiškas pranešimas laikomas sudėtine šios Sutarties dalimi.
2. **Abonentui** sumažinus vežamų nuotekų taršą ir tai įrodžius bent dviejų laboratorinių tyrimų rezultatais, kuriuos **Abonento** iniciatyva ir jo sąskaita atlieka **Nuotekų tvarkytojo** laboratorija ar **Nuotekų tvarkytojo** pasirinkta jam nepriklausanti laboratorija, turinti Aplinkos apsaugos agentūros išduotą leidimą atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus (toliau – Aplinkos apsaugos agentūros leidimas) (toliau abi kartu – **Nuotekų tvarkytojo** laboratorija), Sutartyje apibrėžtas leidžiamas išleidžiamų nuotekų užterštumas, nustatytas pagal Sutarties 4 punktą, gali būti mažinamas sugrįžtant prie Sutarties 3 punkte nustatytų verčių arba deklaruojant kitas nuotekų teršiančiųjų medžiagų koncentracijų vertes.
3. Kai Abonento išleidžiamų nuotekų užterštumas nustatomas pagal faktinį nuotekų užterštumą, kiekvieno nuotekų išpylimo metu nuotekų mėginiai imami šių analičių nustatymui: BDS7, Nb, Pb, SM, kitos: .............................. Nuotekų mėginius tiria Nuotekų tvarkytojo laboratorija.

II. NUOTEKŲ TVARKYTOJO ĮSIPAREIGOJIMAI

1. **Nuotekų tvarkytojas** įsipareigoja:
	1. darbo dienomis nuo 7.00 iki 16.00 val., išskyrus šioje Sutartyje ir Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo, patvirtinto Lietuvos Respublikos Vyriausybės 2015 m. rugsėjo 10 d. nutarimu Nr. 990, numatytus atvejus, kai nutraukiamas ar sustabdomas nuotekų priėmimas, priimti nuotekas, kurias **Abonentas** asenizacijos mašina ar kita specialia transporto priemone nuotekoms surinkti (toliau – asenizacijos transporto priemonė) atveža į Tauragės nuotekų valyklą, šias nuotekas pašalinti ir jas išvalyti;
	2. teisės aktų nustatyta tvarka prižiūrėti jam nuosavybės teise ar kitaip teisėtai valdomą ir (ar) naudojamą nuotekų tvarkymo infrastruktūrą, bešeimininkę infrastruktūrą, kitą valdomą turtą, kurio reikia nuotekoms priimti ir tvarkyti;
	3. užtikrinti informacijos apie **Nuotekų tvarkytoją**, jo teikiamų nuotekų tvarkymo paslaugų kokybę, paslaugų teikimo sąlygas ir numatomus sutarčių sąlygų pakeitimus, sistemų eksploatavimą, modernizavimą, plėtrą, renovaciją, investicijas į sistemos plėtrą ir renovaciją, paslaugų kainas ir tarifus, jų struktūrą, vykdomą infrastruktūros priežiūrą, gedimus, remontą, nuotekų tvarkymo pertrūkius paskelbimą **Nuotekų tvarkytojo** interneto svetainėje ir jos atnaujinimą;
	4. vykdyti kitas teisės aktuose ir šioje Sutartyje numatytas pareigas.

III. ABONENTO ĮSIPAREIGOJIMAI

1. **Abonentas** įsipareigoja:
	1. vežti išleidimui į **Nuotekų tvarkytojo** eksploatuojamą nuotekų tvarkymo infrastruktūrą tik tas nuotekas, kuriose teršiančios medžiagos neviršija leidžiamo išleisti nuotekų užterštumo, o kai **Abonento** išleidžiamų nuotekų užterštumas nustatomas pagal faktinį nuotekų užterštumą, – nuotekų užterštumo, kuris negali būti viršytas dėl nuotekų tvarkymo infrastruktūros galimybių;
	2. neišleisti į **Nuotekų tvarkytojo** eksploatuojamą nuotekų tvarkymo infrastruktūrą gamybinių atliekų, taip pat nuodingų ar kitokių medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti nuotekų tvarkymo infrastruktūros darbą;
	3. užtikrinti, kad nuotekos būtų transportuojamos ir išleidžiamos į nuotekų tvarkymo infrastruktūrą saugiai, darbus atliekant taip, kad nebūtų daromas neigiamas poveikis aplinkai ir visuomenės sveikatai ir pagal galimybes sumažintas kvapų išsiskyrimas, laikytis teisės aktuose numatytų aplinkos apsaugos reikalavimų;
	4. užtikrinti nuotekų išpylimo vietos (-ų) sanitarinę-higieninę būklę, po kiekvieno išpylimo nuplaunant ją vandeniu;
	5. atsiskaityti už suteiktas paslaugas šios Sutarties VII skyriuje nustatyta tvarka;
	6. nuotekų mėginius imant rankiniu būdu, užtikrinti galimybę **Nuotekų tvarkytojo** atstovui paimti nuotekų mėginius ir pasirašyti **Nuotekų tvarkytojo** pateiktą nuotekų mėginio paėmimo protokolą. Jei mėginiai imami automatiniu nuotekų mėginių semtuvu, identifikatoriaus panaudojimas traktuojamas kaip sutikimas paimti nuotekų mėginį. Tokiu atveju **Abonento** parašas ant mėginio paėmimo protokolo nebūtinas;
	7. pastebėjęs, jog nuotekų išpylimo vietoje neatsidaro automatiniai vartai, neveikia identifikatorius, nepriimamos nuotekos ar kitą gedimą, nedelsiant informuoti **Nuotekų tvarkytoją** tel. (8 608)10 682;
	8. užtikrinti atitikimą Lietuvos Respublikos geriamojo vandens tiekimo ir nuotekų tvarkymo įstatymo (TAR, 2014-06-17, Nr. 2014-07685) 21 straipsnyje nustatytiems reikalavimams visą Sutarties galiojimo laikotarpį, esant pasikeitimams, nedelsiant apie tai informuoti **Nuotekų tvarkytoją** ir nutraukti nuotekų transportavimo paslaugų teikimą;
	9. vykdyti kitas teisės aktuose ir šioje Sutartyje numatytas pareigas.

**IV. NUOTEKŲ KIEKIO NUSTATYMAS**

1. **Abonento** atvežtų nuotekų kiekis nustatomas:
	1. jeigu **Nuotekų tvarkytojas** yra išdavęs **Abonentui** identifikatorių (-ius) naudojimuisi automatizuota nuotekų priėmimo vieta – pagal elektroniniu būdu užfiksuotus debitomačių duomenis apie nuotekų, išpiltų naudojantis **Nuotekų tvarkytojo Abonentui** išduotu (-ais) identifikatoriumi (-iais), kiekį;
	2. jeigu **Nuotekų tvarkytojas** nėra išdavęs **Abonentui** identifikatorių (-ius) naudojimuisi automatizuota nuotekų priėmimo vieta arba debitomtis laikinai neveikia ar pasibaigęs jo periodinės metrologinės patikros laikas – pagal cisternos tūrį. Visais atvejais laikoma, kad cisterna yra pilna.
2. Jeigu **Nuotekų tvarkytojas** neturi automatizuotos nuotekų priėmimo vietos su veikiančiais debito matavimo įrenginiais, arba šie laikinai neveikia, atvežtų nuotekų kiekis registruojamas **Nuotekų tvarkytojo** pildomame atvežamų nuotekų apskaitos žurnale, kuriame pasirašo **Abonento** atstovas. Esant automatizuotai nuotekų išpylimo vietai, atvežtų nuotekų kiekis automatiškai registruojamas **Nuotekų tvarkytojo** duomenų bazėje. Tokiu atveju **Nuotekų tvarkytojas** kartu su sąskaita **Abonentui** pateikia Suteiktų paslaugų ataskaitą.

**V. NUOTEKŲ MĖGINIŲ ĖMIMO IR TYRIMO TVARKA**

1. **Nuotekų tvarkytojas** kontroliuoja atvežtų nuotekų kokybę, imdamas nuotekų mėginius nuotekų išpylimo vietoje bei atlikdamas jų laboratorinius tyrimus **Nuotekų tvarkytojo** laboratorijoje.
2. **Nuotekų tvarkytojas** ima nuotekų mėginius pasirinktinai savo nuožiūra, o kai **Abonento** išleidžiamų nuotekų užterštumas nustatomas pagal faktinį nuotekų užterštumą, – kiekvieno nuotekų išpylimo metu.
3. Paėmus nuotekų mėginį, **Nuotekų tvarkytojo ir Abonento** atstovai pasirašo nuotekų mėginių ėmimo protokole. **Abonento** atstovui atsisakius pasirašyti nuotekų mėginių ėmimo protokole, jis galioja, tačiau apie atsisakymą pasirašyti turi būti pažymėta protokole. **Abonento** atstovui atsisakius pasirašyti nuotekų mėginių ėmimo protokole, **Nuotekų tvarkytojas** turi teisę atsisakyti priimti nuotekas. **Abonento** parašas nebūtinas, jei mėginiai imami šios Sutarties 8.6 punkte numatytu atveju.
4. **Nuotekų tvarkytojo** laboratorijai ištyrus nuotekų mėginį ir nustačius, kad viršytas leidžiamas išleidžiamų nuotekų užterštumas, o kai **Abonento** išleidžiamų nuotekų užterštumas nustatomas pagal faktinį nuotekų užterštumą, – nuotekų užterštumas, kuris negali būti viršytas dėl nuotekų tvarkymo infrastruktūros galimybių, ar teršiančių medžiagų nedeklaravimą, **Nuotekų tvarkytojas** kitą darbo dieną nuo visų tyrimo analičių rezultatų gavimo Sutartyje nurodytu elektroniniu paštu arba faksu praneša **Abonentui** apie tyrimo rezultatus.
5. **Abonento** iniciatyva tuo pačiu metu, kai **Nuotekų tvarkytoj**o atstovas ima nuotekų mėginį, nuotekų mėginį gali paimti **Abonento** pasirinktos Aplinkos apsaugos agentūros leidimą turinčios laboratorijos (toliau – **Abonento** pasirinkta laboratorija) atstovas. **Abonentas** negali pasirinkti su **Abonentu** susijusios įmonės laboratorijos. Šis nuotekų mėginys plombuojamas. **Nuotekų tvarkytojo** atstovas dalyvauja mėginio plombavime ir pasirašo plombavimo juostoje. Indus šių mėginių paėmimui paruošia ir už nuotekų mėginio laikymo, gabenimo sąlygų užtikrinimą bei savalaikį ištyrimą atsako **Abonento** pasirinkta laboratorija. Gavus skirtingus nuotekų tyrimo rezultatus, taikomas **Abonento** pasirinktos laboratorijos nustatytas rezultatas. Už **Abonento** pasirinktos laboratorijos atliktus tyrimus, įskaitant mėginio paėmimą, sumoka **Abonentas**. **Abonentas,** gavęs nuotekų tyrimo rezultatus iš **Abonento** pasirinktos laboratorijos, kitą darbo dieną pateikia juos **Nuotekų tvarkytojui** elektroniniu paštu administracija@tauragesvandenys.lt
6. Kai taikomas Sutarties 2.1 punktas ir nustatoma, kad **Abonento** išleidžiamos nuotekos viršijo leidžiamą išleidžiamų nuotekų užterštumą, laikoma, kad **Abonentas** vežė nuotekas, kuriose teršiančių medžiagų koncentracijos viršijo leidžiamą išleidžiamų nuotekų užterštumą visą laikotarpį nuo mėginio, pagal kurį nustatyta, kad jis viršytas, paėmimo datos iki mėginio, pagal kurį nustatyta, kad **Abonentas** neviršijo leidžiamo išleidžiamų nuotekų užterštumo, paėmimo datos.
7. **Abonentas**, pašalinęs priežastis, dėl kurių buvo viršytas Sutartyje nustatytas **Abonentui** leidžiamas išleidžiamų nuotekų užterštumas, faksu, elektroniniu paštu ar kitomis ryšio priemonėmis, nurodytomis Sutartyje, kreipiasi į **Nuotekų tvarkytoją** dėl pakartotinio nuotekų mėginio paėmimo ir tyrimo atlikimo. Už pakartotinį nuotekų mėginių paėmimą ir tyrimo atlikimą sumoka **Abonentas** per 10 (dešimt) kalendorinių dienų nuo **Nuotekų tvarkytojo** sąskaitos gavimo. Pakartotiniai nuotekų mėginiai paimami arba pradedami imti per 1 (vieną) darbo dieną nuo prašymo gavimo.

**VI. NUOTEKŲ TVARKYMO PASLAUGŲ KAINŲ NUSTATYMAS**

1. Nuotekų tvarkymo paslaugų kainos, įskaitant papildomą padidėjusios ir specifinės taršos nuotekų valymo kainą, nustatomos, keičiamos ir įsigalioja Lietuvos Respublikos teisės aktų nustatyta tvarka.
2. apie pasikeitusias nuotekų tvarkymo paslaugų kainas **Nuotekų tvarkytojas** praneša **Abonentui**, apie tai paskelbdamas viešai (interneto svetainėje).

**VII. ATSISKAITYMO TVARKA**

1. **Abonentas** moka **Nuotekų tvarkytojui**:
	1. kai **Abonento** išleidžiamų nuotekų užterštumas nustatomas preziumuojant, kad **Abonento** išleidžiamos nuotekos atitinka leidžiamą išleidžiamų nuotekų užterštumą,- .. Eur be PVM už kiekvieną tvarkymui priimtų nuotekų m3. **Abonentas** taip pat moka nuotekų valymo kainą už padidėjusią ir savitąją nuotekų taršą, kai nustatoma, kad buvo viršytas Sutartyje nustatytas **Abonentui** leidžiamas išleidžiamų nuotekų užterštumas, bet neviršijamas nuotekų užterštumas, kuris negali būti viršytas dėl nuotekų tvarkymo infrastruktūros galimybių;
	2. kai **Abonento** išleidžiamų nuotekų užterštumas nustatomas pagal faktinį nuotekų užterštumą, – nuotekų tvarkymo paslaugų bazinę kainą ir nuotekų valymo kainą už padidėjusią ir savitąją nuotekų taršą, kai nustatoma, kad buvo viršytas bazinis nuotekų užterštumas, bet neviršijamas nuotekų užterštumas, kuris negali būti viršytas dėl nuotekų tvarkymo infrastruktūros galimybių. Šiuo atveju **Abonentas** taip pat moka **Nuotekų tvarkytojui** už nuotekų mėginių paėmimą ir Sutarties 6 punkte nurodytų analičių ištyrimą. Kai nuotekų mėginius tiria **Nuotekų tvarkytojo** pasirinkta jam nepriklausanti laboratorija, turinti Aplinkos apsaugos agentūros leidimą, už analičių ištyrimą taikomi pastarosios laboratorijos nustatyti laboratorinių tyrimų įkainiai, kitais atvejais – taikomi **Nuotekų tvarkytojo** nustatyti nuotekų mėginių paėmimo ir laboratorinių tyrimų įkainiai ;
2. Nustačius, kad **Abonent**as viršijo nuotekų užterštumą, kuris negali būti viršytas dėl nuotekų tvarkymo infrastruktūros galimybių, jam taikoma Sutarties VIII skyriuje numatyta atsakomybė.
3. **Nuotekų tvarkytojas** apskaičiuoja mokėjimus už per mėnesį suteiktas nuotekų tvarkymo paslaugas ir šios Sutarties X skyriuje nurodytu elektroniniu paštu ar kitu su **Abonentu** suderintu būdu sąskaitą **Abonentui** ne vėliau kaip iki kito mėnesio, einančio po ataskaitinio laikotarpio, 10 (dešimtos) kalendorinės dienos.
4. Už kiekvieną mėnesį suteiktas nuotekų tvarkymo paslaugas **Abonentas** sumoka **Nuotekų tvarkytojui** iki kito mėnesio, einančio po ataskaitinio laikotarpio, paskutinės kalendorinės dienos.
5. **Abonento** įmokos paskirstomos Lietuvos Respublikos civilinio kodekso 6.54 straipsnyje nurodytu eiliškumu.
6. **Nuotekų tvarkytojas** turi teisę atsisakyti priimti siūlomą įmoką arba įskaityti ją šioje Sutartyje nustatyta tvarka, jeigu **Abonentas** nurodo kitokį įmokų paskirstymą, negu numatyta Sutartyje.
7. Jeigu **Abonentas** apmoka didesnę, negu **Nuotekų tvarkytojo** sąskaitoje nurodyta suma, jo permokėta suma laikoma avansiniu mokėjimu už ateinantį mėnesį, jeigu atskiru raštišku pareiškimu **Abonentas** nenurodo kitaip.

**VIII. ATSAKOMYBĖ**

1. **Abonentas**, pažeidęs Sutartyje numatytos piniginės prievolės mokėjimo terminą, moka **Nuotekų tvarkytojui** 0, 20 procentų dydžio delspinigius už kiekvieną pavėluotą dieną nuo laiku nesumokėtos sumos.
2. **Abonentui** viršijus Sutartyje nurodytą nuotekų užterštumą, kuris negali būti viršytas dėl nuotekų tvarkymo infrastruktūros galimybių, išskyrus Sutarties 29 punkte numatytą ūminio teršiančiųjų medžiagų išleidimo atvejį, neskaičiuojama nuotekų tvarkymo paslaugų bazinė kaina, nuotekų valymo kaina už padidėjusią ir savitąją nuotekų taršą, o pagal Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo 67 punktą skaičiuojamos netesybos (bauda).
3. Jei teršiančiųjų medžiagų koncentracija **Abonento** išleidžiamose nuotekose10 ar daugiau kartų viršija Sutartyje nurodytą nuotekų užterštumą, kuris negali būti viršytas dėl nuotekų tvarkymo infrastruktūros galimybių, **Abonentas** moka **Nuotekų tvarkytojui** netesybas (baudą), kurios lygios nuotekų tvarkymo paslaugų bazinę kainą ir nuotekų valymo kainą už padidėjusią ir savitąją nuotekų taršą (kurios turėtų būti sumokėtos, jei nebūtų skaičiuojamos netesybos) padidinus tokiu santykiu, kokiu faktinė tarša viršijo Sutartyje nurodytą nuotekų užterštumą, kuris negali būti viršytas dėl nuotekų tvarkymo infrastruktūros galimybių. Laikotarpis, kai viršijamas Sutartyje nustatytas užterštumas, kuris negali būti viršytas dėl nuotekų tvarkymo infrastruktūros galimybių, skaičiuojamas nuo mėginio, kuriame nustatytas viršijimas, paėmimo iki mėginio, kuriame nustatyta atitiktis Sutartyje nustatytiems nuotekų išleidimo reikalavimams, paėmimo dienos.
4. **Abonento** atvežtų nuotekų ChDS/BDS7 santykis negali būti didesnis kaip 3, jei šios Sutarties 3 punkte nenurodyta kitaip. Kai **Abonento** išleidžiamos nuotekos viršija šį santykį, suskaičiuota nuotekų valymo kaina už padidėjusią ir savitąją taršą (pagal BDS7) didinama tokiu santykiu, kokiu buvo viršijamas ChDS/BDS7 santykis. Jei ChDS/BDS7 santykis yra ≥ 3, **Nuotekų tvarkytojas** privalo įvertinti, ar atvežtos nuotekos nėra toksiškos. Jeigu nustatoma, kad santykis yra didelis dėl mažo lengvai skaidomų organinių medžiagų kiekio (iki 150 mg/l pagal BDS7), o ne dėl toksinių/kenksmingų medžiagų, ribojančių biologinius procesus, šio parametro viršijimas leidžiamas.
5. Nustačius, kad nuotekos iš asenizacijos transporto priemonės ar kitų talpų į **Nuotekų tvarkytojo** eksploatuojamą nuotekų tvarkymo infrastruktūrą išpilamos neleistinoje (Sutartyje nenumatytoje) vietoje, **Abonentas**, sumoka **Nuotekų tvarkytojui** netesybas (baudą). Bauda apskaičiuojama 1 m3 nuotekų valymo kainą, apskaičiuotą už bazinio nuotekų užterštumo koncentracijų neviršijančių nuotekų valymą (be pridėtinės vertės mokesčio), didinant 100 kartų ir dauginant iš pažeidimo akte nurodytos **Abonento** cisternos talpos. Jei dėl **Abonento** išpiltų nuotekų ar skystųjų atliekų buvo padaryta žala aplinkai ar **Nuotekų tvarkytojo** eksploatuojamai nuotekų tvarkymo infrastruktūrai, žala iš **Abonento** išieškoma Lietuvos Respublikos įstatymų nustatyta tvarka.
6. Jei **Abonentas** neapmoka sąskaitos už atvežtų nuotekų tvarkymo paslaugas daugiau kaip 45 kalendorines dienas, skaičiuojant nuo atsiskaitymo laikotarpio paskutinės dienos, **Nuotekų tvarkytojas**, įspėjęs **Abonentą** raštu prieš 15 (penkiolika) kalendorinių dienų, gali nutraukti, sustabdyti nuotekų priėmimą bei užblokuoti išduotus identifikatorius.
7. Šalis,nevykdanti šia Sutartimi prisiimtų įsipareigojimų ar netinkamai juos vykdanti, Lietuvos Respublikos įstatymų nustatyta tvarka turi atlyginti kitos šalies patirtą žalą.
8. Įvykus nepaprastoms aplinkybėms (*force majeure*), kurių negalima nei numatyti, nei išvengti, šalys atleidžiamos nuo atsakomybės už Sutarties nevykdymą arba netinkamą vykdymą, laikantis taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr.68-1652).

**IX. BAIGIAMOSIOS NUOSTATOS**

1. Šalys įsipareigoja šioje Sutartyje neaptartais klausimais vadovautis Lietuvos Respublikos įstatymais, kitais teisės aktais, reglamentuojančiais nuotekų tvarkymą.
2. Iš Sutarties kylantys ginčai sprendžiami Šalių įgaliotų atstovų derybomis. Nepavykus ginčo išspręsti derybų būdu, ginčas yra sprendžiamas teisme. Teritorinis teismingumas nustatomas pagal **Nuotekų tvarkytojo** buveinės vietą.
3. Sutartis įsigalioja nuo pasirašymo momento. Sutartis sudaroma neterminuotam laikotarpiui. Sutartis gali būti nutraukta Lietuvos Respublikos įstatymų nustatyta tvarka. **Abonentas** turi teisę nutraukti Sutartį vienašališkai, apie tai pranešęs **Nuotekų tvarkytojui** raštu prieš 30 kalendorinių dienų, jeigu yra visiškai atsiskaitęs su **Nuotekų tvarkytoju**.
4. Jeigu kuri nors Sutarties nuostata prieštarauja Lietuvos Respublikos teisės aktams arba, pasikeitus teisės aktams, tokia tampa, ar dėl kokių nors kitų priežasčių nebegalioja, kitos Sutarties nuostatos lieka galioti.
5. Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.

**X. ŠALIŲ REKVIZITAI IR PARAŠAI**

|  |  |
| --- | --- |
| **NUOTEKŲ TVARKYTOJAS** | **ABONENTAS** |
|  | *(pavadinimas)* |
| UAB „Tauragės vandenys“ | *(buveinė)* |
| Šlaito g. 2, LT-72107 Tauragė | *(korespondencijos adresas, jei skiriasi nuo buveinės adreso)*  |
| Įmonės kodas 179249836 | Juridinio asmens kodas |
| PVM mokėtojo kodas LT792498314 | PVM mokėtojo kodas |
| A.s. Nr. LT497044060002374746 | Tel. (8 ....)................el. pašto adresas ............................................................. |
| Tel. (8 446) 61 101el. pašto adresas administracija@tauragesvandenys.lt |   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Direktorius Tadas Pauparis  | (pareigos, vardas, pavardė, parašas)A.V. |
| A.V. |  |

1. Atsiskaitymo už patiektą geriamąjį vandenį ir suteiktas nuotekų tvarkymo paslaugas tvarkos aprašo, patvirtinto Lietuvos Respublikos Vyriausybės 2007 m. sausio 31 d. nutarimu Nr. 127 (2015 m. rugsėjo 10 d. nutarimo Nr. 989 redakcija) (TAR, 2015-09-21, Nr. 2015-14023), 13 punktas; [↑](#footnote-ref-1)
2. Kitų teršiančiųjų medžiagų koncentracijos **Abonento** išleidžiamose nuotekose neturi viršyti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 (2007 m. spalio 8 d. įsakymo Nr. D1-515 redakcija), 2 priede nustatytų ribinių koncentracijų į nuotekų surinkimo sistemą ir 1 priede nustatytų didžiausių leistinų koncentracijų į gamtinę aplinką. [↑](#footnote-ref-2)